Fort Lauderdale

Fort Lauderdale er en by i den amerikanske delstaten Florida, med et areal på 93,3 km² og en befolkning på 185 804 (2006). Byen er fylkessete i Broward County i den sydøstre delen av delstaten Florida, ca. 50 kilometer nord for Miami. Byen er med sine sandstrender og cruiseskiphavner et populært turistmål, og har mange kanaler, vassdrag og kunstige sjøer, noe som har gitt byen tilnavnet «Amerikas Venezia». Byen hadde 13,4 millioner besøkende i 2013, hvorav ca. 3,1 millioner internasjonale besøkende. Gjennomsnittlig temperatur gjennom året er 24,2 ℃ og byen har ca. 3 000 soltimer i gjennomsnitt per år. Utenfor byen ligger Fort Lauderdale–Hollywood internasjonale lufthavn, med ruter til en lang rekke destinasjoner i Amerika, Europa og fra november 2013 også direktefly til Oslo lufthavn. Referanser Eksterne lenker (en) Offisielt nettsted (en) Fort Lauderdale, Florida – kategori av bilder, video eller lyd på Commons (en) Fort Lauderdale – galleri av bilder, video eller lyd på Commons (en) (en) Fort Lauderdale hos Wikivoyage